Bibiodes

se Systematisk inndeling

Bibiodes er en slekt av myggene (Nematocera), som sammen med  fluene, utgjør tovingene (Diptera). Slekten omfatter fire kjente, nålevende arter, men alle er regnet som sjeldne.

 Utseende 
Små (2,5-6 millimeter), kraftig bygde, svarte mygg med korte antenner, disse er kortere enn hodet. Slekten ligner mye på de mindre artene i slekten Bibio, men skiller seg fra disse ved at årene Rs og M i vingene er sammenvokst et kort stykke, ikke forbundet med en tverr-åre, og at for-leggen har en knøl på undersiden.

 Levevis 
Artene i denne slekten er regnet som sjeldne og lite er kjent om biologien deres. Larvene er helt ukjente, men lever trolig i jorda slik som andre hårmygg. De voksne myggene ser ikke ut til å danne påfallende masse-svermer slik Bibio-artene gjerne gjør. De er mest funnet i litt høyereliggende, tempererte områder.

 Utbredelse 
Nålevende arter var inntil nylig bare kjent fra Nord-Amerika, men det er nå i tillegg beskrevet en art fra Tibet. Fossiler viser at slekten har hatt en videre utbredelse før, man kjenner flere fossile arter fra Europa og også én (hittil ubeskrevet) fossil art fra Botswana.

 Fossile arter 
Denne slekten er kjent fra fossiler tilbake til sen kritt. 

 Systematisk inndeling 

 Orden tovinger (Diptera)
 Gruppe mygg (Nematocera) 
 Familien hårmygg (Bibionidae)
 Underfamilien Bibioninae
 Slekten Bibiodes Coquillett, 1904Coquillett, D.W.,1904. New North American Diptera. Proceedings of the Entomological Society of Washington 6: 166-192.
 Nålevende arter:
 Bibiodes aestivus Melander, 1912 Melander, A.L.,1912. The Dipterous genus Bibiodes. Bulletin of the American Museum of Natural History 31: 337-341. - Canada,USA
 Bibiodes femoratus Melander, 1912 - USA
 Bibiodes halteralis Coquillett, 1904 - Mexico, USA
 Bibiodes sinensis Yang & Luo, 1988Yang, C. K., & Luo, K. (1988). Diptera: Bibionidae. Pp. 115-126. In ???? (Ed), Agricultural Insects Spiders Plant Diseases and Weeds of Xizang. Vol. 2, ???? - Tibet 
 Fossile arter
 †Bibiodes balticus Skartveit, 2009Skartveit, J., 2009. Fossil Hesperinidae and Bibionidae (Diptera: Bibionoidea) from Baltic amber. Studia dipterologica 15: 3-42. 
 †Bibiodes confluens (Cockerell, 1915) Cockerell, T.D.A.,1915. British fossil insects. Proceedings of the United States National Museum 49: 469-499.
 †Bibiodes nanus Skartveit, 2009 
 †Bibiodes intermedia James, 1937James, M.T.,1937.A preliminary review of certain families of Diptera from the Florissant Miocene beds. Journal of Palaeontology 11: 241-247.
 †Bibiodes massiliensis Nel, 2019Krzeminski, W., Blagoderov, V, Azar, D., Lukashevich, E., Szadziewski, R., Wedmann, S.,  Nel, A., Collomb, F.-M., Waller, A. & Nicholson, D.B.,  2019. True flies (Insecta: Diptera) from the late Eocene insect limestone (Bembridge Marls) of Isle of Wight, England, UK. Earth and Environmental Science Transactions of The Royal Society of Edinburgh 1-60.
 †Bibiodes provincialis Skartveit & Nel, 2017Skartveit, J. & Nel, A., 2017. Revision of Bibionidae (Diptera) from French  Oligocene deposits. Zootaxa 4225: 1-83.

 Referanser 

 Eksterne lenker 

 Tree of Life - Bibionomorpha, (Diptera) (engelskspråklig)

Kategori:Hårmygg
Kategori:Tovinger formelt beskrevet i 1904